શહેરમાં રાત પડતા જ દારૂડિયાઓ નશો કરીને નીકળી પડતા હોય છે વાહન ચેકીંગ દરમિયાન પોલીસ આવા દારૂડિયાઓને પકડવામાં પણ સફળતા પ્રાપ્ત કરી રહી છે ત્યારે ભક્તિનગર પોલીસે સોરઠિયાવાડી નજીકથી કાર લઈને નીકળેલા રણછોડનગરના રસિક બાબુભાઇ લુણાગરીયાને પીધેલી હાલતમાં ઝડપી લઇ કાર કબ્જે કરી હતી તેમજ તાલુકા પોલીસે રામધણ આશ્રમ પાસેથી મૂળ જૂનાગઢ જિલ્લાના ભેસાણ તાલુકાના ધનૈજ્ય સોસાયટીના  અને હાલ રાજકોટમાં જ રહેતા પિયુષ વિઠ્ઠલભાઈ ભેસાણીયા અને બાલકૃષ્ણ વિઠ્ઠલભાઈ ભેસાણીયાને પીધેલી હાલતમાં ઝડપી લઇ ધોરણસરની કાર્યવાહી હાથ ધરી હતી આ ઉપરાંત યુનિવર્સીટી પોલીસે રૈયા રોડ આલાપ ગ્રીન સીટી પાસેથી કાર લઈને નીકળેલા સાધુ વાસવાણી રોડ અંબીકા પાર્કના ધવલ નાગદેવભાઈ સોલંકી નામના શખ્સને પીધેલી હાલતમાં પકડી લઇ કાર કબ્જે કરી ધોરણસરની કાર્યવાહી હાથ ધરી હતી.